מצפה שלגים

מצפה שלגים היא פסגה בהר החרמון, בגובה 2,224 מטר מעל פני הים, המצויה בתחומי מדינת ישראל. הפסגה היא השנייה בגובהה בתחומי המדינה, וכיפה ממערב לה בגובה 2,236 מטרים היא הנקודה הגבוהה בישראל, 578 מטרים פחות מפסגת החרמון שגובהה 2,814 מטר ומצויה בתחום סוריה. ההר מצוי בתחום שמורת החרמון, מזרחית לצומת הרכבל.

על פסגת מצפה שלגים מצוי מוצב צה"ל, המשקיף על פני סביבתו: אגן דמשק, מרחבי  החורן בסוריה, הרי לבנון, הרי הגלעד, על שאר פסגות החרמון ומורדותיו, ובישראל על רמת הגולן, סביבת הכנרת והגליל, עד חוף הים התיכון. בניית המוצב החלה ב-1980 במסגרת פרויקט שהוביל סגן הרמטכ"ל, האלוף יקותיאל אדם, וראש-פרויקט חרמונים, אל"ם יגאל מילוא. המוצב חובר לרשתות התקשורת, החשמל והמים הארציות.

לקריאה נוספת 
 עמנואל הראובני, פסגות, כנרת בית הוצאה לאור, 1993.

נקודות תצפית בגולן
ישראל: הרים
אסיה: הרים
רמת הגולן: שמורות טבע
החרמון
בסיסי צה"ל ומוצביו ברמת הגולן